pt gl gl en gl gl ja en ca gl en gl en ru en gl gl gl gl gl en gl it gl gl gl it gl pt gl gl gl gl gl vi gl gl gl gl gl gl gl gl gl vi gl gl pt pt pt pt pt gl gl pt es gl gl gl gl gl gl gl gl gl gl gl gl gl ca en it gl pt gl pt gl gl gl pt gl gl gl gl gl fr en gl ceb en gl ca gl gl gl gl gl en pt ca gl gl
Gustavo Petro, primeiro presidente de esquerdas na historia de Colombia - G24
O dirixente e a vicepresidenta, Francia Márquez, abren unha nova era no país
A praza Bolívar vibrou coa toma de posesión de Gustavo Petro á que asistíu Felipe VI
Gustavo Petro coa banda como novo presidente de Colombia
G24.gal 07/08/2022 22:56 Última actualización 07/08/2022 23:28
O novo mandatario colombiano, Gustavo Petro, primeiro presidente de esquerdas en 200 anos de vida independente do país, marca desde hoxe a senda da nova esquerda latinoamericana.
O exguerrilleiro Petro asumiu o poder ante unha multitude congregada na praza Bolívar de Bogotá, nunha cerimonia cargada de símbolos. Recibiu a banda presidencial da senadora Maria José Pizarro, filla do líder do M-19 asasinado, Carlos Pizarro.
A súa primeira decisión como presidente foi que lle levasen a espada de Bolívar, que o seu predecesor no cargo, Iván Duque, negara previamente para a cerimonia. Despois prestou xuramento Francia Márquez como vicepresidenta.
"Prometo a Deus e prometo ao pobo cumprir a Constitución e as leis de Colombia", dixo Petro ao xuramentar ante o presidente do Congreso, Roy Barreras.
Tras a investidura, Barreras colocoulle na lapela unha pomba da paz, que simboliza unha das accións principais que tratará de levar a cabo durante o seu goberno, a de lograr a "paz total" en Colombia.
Milleiros de persoas ateigaron Bogotá nesta xornada á espera de que Petro culminase a chegada ao poder e máis de 100.000 persoas acudiron aos actos.
Petro asume este domingo o cargo como primeiro presidente de esquerdas de Colombia, nunha senda da que outros predecesores coas súas mesmas ideas foron expulsados, despois de sufriren persecucións, ameazas ou mesmo asasinatos.
O rei Filipe reuniuse antes da toma de posesión con Petro en Bogotá
Colombia e Venezuela reabren a fronteira despois de 7 anos pechada
Sánchez asegura que se non hai gasoduto por Francia, será por Italia
Sánchez ofrece acoller en España o diálogo para lograr a paz total en Colombia
Colombia inicia unha nova era política co primeiro goberno de esquerdas da súa historia
Contido con Xeográficas Mundo .
Unha nave da NASA impacta contra un asteroide para tentar desviar a súa traxectoria no espazo
Colombia e Venezuela reabren a fronteira despois de 7 anos pechada
Putin concédelle a cidadanía rusa ao exanalista da CIA Edward Snowden
Ascenden a quince os mortos no tiroteo nunha escola rusa
Síguenos en redes sociais
Aviso legal e Política de Privacidade